VAIO Ръководство на потребителя Серии SVT1111/SVT1311

Справка

# Създаване на подходяща среда за работа

В тази тема са описани местата, на които може и на които не може да поставяте компютъра VAIO, както и инструкции за ергономичност.

## Къде да поставите компютъра VAIO

Когато избирате място за компютъра VAIO, се уверете че:

- Разполагате с лесен достъп до източник на захранване и необходимите портове.

- Сте предвидили достатъчно място около компютъра.

- Компютърът е разположен на достатъчно широка равна повърхност и можете да застанете срещу екрана на компютъра по време на работа.

- Можете да поставите компютъра пред вас, където да седнете в изправена поза и да държите долната част на ръцете си успоредно на пода.

## Къде да не поставяте компютъра VAIO

Поставянето на компютъра VAIO на неподходящо място може да доведе до повреда или неизправност. Не поставяйте компютъра на места, изложени на:

- Пряка слънчева светлина

- Магнитни елементи или източници

- Източници на топлина, като например жилищно оборудване за отопление

- Прекомерен прах

- Висока влажност

- Слаба вентилация

Забележка

- Областта около изходния вентилационен отвор може да се загрее изключително много, докато компютърът VAIO е включен. Внимавайте при докосване на областта.

- Не поставяйте предмети в близост до изходния вентилационен отвор, които могат да блокират вентилацията.

Съвет

- Компютърът VAIO използва високочестотни радиосигнали и може да причини смущения при телевизионно или радио приемане. Ако това се случи, преместете компютъра на подходящо разстояние от радио приемника или телевизора.

## Съображения за ергономичност

При всеки възможен случай трябва да се опитвате да вземате под внимание съображенията за ергономичност по-долу.

### Мебели и поза

Седнете на стол с удобна облегалка. Регулирайте нивото на стола така, че ходилата ви да са стъпили хоризонтално на пода. Може да се чувствате по-удобно с поставка за крака.
Седнете в отпусната, изправена поза и избягвайте прегърбване напред или прекалено отпускане назад.

### Ъгъл на виждане на екрана на компютъра

Използвайте функцията за накланяне на екрана, за да намерите най-добрата позиция. Уверете се, че екранът на компютъра е на нивото на очите или малко по-ниско, когато седите пред компютъра VAIO. Също така регулирайте нивото на яркост на дисплея.
Можете да намалите напрягането в очите и мускулната умора, като регулирате наклона и нивото на яркостта на екрана на компютъра до подходяща позиция.

### Осветление

Изберете място, където върху екрана на компютъра не блести и не се отразява светлина от прозорци и електрически лампи. Използвайте непряко осветление, за да избегнете светли петна по екрана на компютъра. Подходящото осветление ще увеличи вашето удобство и ефективността на работата.
Забележка

- Докато регулирате ъгъла на виждане, не упражнявайте прекомерен натиск върху компютъра VAIO, за да елиминирате опасността от механична повреда.

Съвет

- Същите съображения се прилагат при използване на външен дисплей.

## Бележки за работа с компютъра VAIO

Спазвайте бележките по-долу, за да избегнете неизправности и повреди на компютъра VAIO.

- Поставете внимателно компютъра VAIO на равна повърхност, за да избегнете механичен удар.

- Изключете компютъра VAIO, преди да го преместите. Преместването на включен компютър може да предизвика неизправност на твърдия диск. Изключете всички кабели, свързани с компютъра, преди да го преместите.

- Не изпускайте или удряйте компютъра VAIO. Дори лек удар или вибрация може да причини неизправност на твърдия диск.

- Не поставяйте компютъра VAIO в нестабилно положение.