VAIO Ръководство на потребителя Серии SVT1111/SVT1311

Справка

# Бележки за използването на носител “Memory Stick”

Преди да използвате носител “Memory Stick”, прочетете предпазните мерки за правилна употреба по-долу.

- Дръжте носителите “Memory Stick” далеч от деца. Има опасност от поглъщане.

- Не докосвайте конектора на носителя “Memory Stick” с пръст или с метални предмети.

- Носителят “Memory Stick” съдържа деликатни електронни компоненти. Не го удряйте, огъвайте или изпускайте.

- Не разглобявайте и не модифицирайте носителя “Memory Stick”.

- Не мокрете носителя “Memory Stick”.

- Не я използвайте и не я съхранявайте на места, изложени на:

- Прекомерно висока температура, като например в автомобил, паркиран на слънце

- Пряка слънчева светлина

- Висока влажност или разяждащи материали

- Прекомерен прах

- Използвайте носители “Memory Stick” и адаптери, съвместими с поддържаните стандарти от компютъра VAIO. Възможно е несъвместима карта или адаптер да заседне в слота и да доведе до повреда на компютъра.

- Не можете да записвате данни на носител “Memory Stick”, който е защитен срещу запис.

- Препоръчително е да правите архивно копие на важните данни.

- Съхраняваните данни може да се загубят или повредят, ако:

- Премахнете даден носител “Memory Stick” или изключите компютъра VAIO, докато индикаторът за достъп до носителя свети.

- Използвате носител “Memory Stick” на място, където работата му може да бъде нарушена от статично електричество или електрически шум.

- При пренасяне на носител “Memory Stick” го поставете в неговата кутия, за да го предпазите от статично електричество.

- Преди да използвате даден носител “Memory Stick” с устройство, различно от компютър, като например цифров фотоапарат или преносимо аудио устройство, форматирайте (инициализирайте) носителя “Memory Stick” с помощта на устройството.
  Възможно е някои устройства да не поддържат файловия формат за компютри и да ви показват съобщение с препоръка да форматирате носителя “Memory Stick”. В този случай копирайте данните от носителя “Memory Stick” на компютъра VAIO, след което форматирайте носителя “Memory Stick” с помощта на устройството. Всички данни на носителя “Memory Stick” ще се изтрият при форматиране.
  За повече информация вж. ръководството, предоставено с устройството.

- Не поставяйте други предмети в слота за носител “Memory Stick”.

- Слотът за носител “Memory Stick” може да се използва за четене/записване само на поддържани носители “Memory Stick” и не може да се използва за други цели.

## Бележки за използването на носител “Memory Stick Duo”

Ако използвате носител “Memory Stick Duo”, не пишете върху етикета, залепен върху него, с тънкописец. Подлагането на носителя на натиск може да повреди вътрешните компоненти.

## Бележки за използването на носител ”Memory Stick Micro”

- Преди да използвате носител ”Memory Stick Micro” (”M2”), го поставете в адаптер за ”M2” с размер Duo. Ако поставите носителя директно в слота за носител “Memory Stick Duo” без адаптер, е възможно да не успеете да го извадите от слота.

- Дръжте адаптерите за носители ”Memory Stick Micro” и ”M2” Duo далеч от деца. Поглъщането им е опасно.

Сродна тема
За носителя “Memory Stick”
Съвместим носител “Memory Stick”
Поставяне/изваждане на носител “Memory Stick”
Форматиране на носител “Memory Stick”