VAIO Ръководство на потребителя Серии SVT1111/SVT1311

Справка

# Съвместим носител “Memory Stick”

В слота за “Memory Stick” на компютъра VAIO може да се включват следните размери и типове носители:

- “Memory Stick Duo”

- “Memory Stick PRO Duo”

- “Memory Stick PRO-HG Duo”*

- “Memory Stick Micro”

* Слотът за “Memory Stick Duo” на компютъра VAIO не поддържа 8-битов паралелен пренос на данни (високоскоростен пренос на данни).
Забележка

- Компютърът VAIO поддържа само “Memory Stick” с размер Duo и не поддържа “Memory Stick” със стандартен размер.

- Преди да използвате носител “Memory Stick Micro” (“M2”), го поставете в адаптер за “M2” с размер Duo. Ако поставите носителя директно в слота за носител “Memory Stick Duo” без адаптер, е възможно да не успеете да го извадите от слота.

- Компютърът VAIO е тестван и считан за съвместим с носители “Memory Stick” на Sony с обем до 32 ГБ, които са на пазара към месец януари 2012 г. Въпреки това не се гарантира съвместимост за всички носители “Memory Stick”.

- Слотът за носители “Memory Stick” на компютъра VAIO не поддържа функцията на “Memory Stick” за защита на авторското право.

- Ако използвате носител “Memory Stick” на място, изложено на статично електричество или електрически шум, е възможно съхраняваните данни да се загубят.

- Максималният възможен размер за даден файл на носител “Memory Stick PRO Duo” или “Memory Stick PRO-HG Duo” е по-малък от 4 ГБ, както е указано в спецификацията на файловата система.

Сродна тема
За носителя “Memory Stick”
Поставяне/изваждане на носител “Memory Stick”
Форматиране на носител “Memory Stick”
Бележки за използването на носител “Memory Stick”