VAIO Ръководство на потребителя Серии SVT1111/SVT1311

Задача

# Задаване/промяна на парола при включване

Можете да зададете парола (парола при включване) за стартиране на компютъра VAIO с помощта на функцията в BIOS. Подканата за въвеждане на паролата при включване ще се покаже, след като се появи емблемата на VAIO за стартиране на компютъра.
Има два вида пароли. Задайте първо паролата за компютъра.

- Парола за компютъра (за администратори):
  Позволява на потребители с администраторски права да променят всички опции за настройка в екрана за настройване на BIOS, както и да стартират компютъра VAIO.

- Парола за потребители (за потребители без администраторски права):
  Позволява на стандартните потребители да сменят някои от опциите за настройване на BIOS, както и да стартират компютъра VAIO. За да зададете парола за потребители, първо трябва да зададете парола за компютъра.

1. Включете компютъра VAIO и натиснете клавиша F2 няколко пъти, докато емблемата на VAIO изчезне.

Въведете парола, ако вече е зададена. Ако желаете да промените текущата парола, въведете паролата, която искате да промените. (Например, въведете паролата за компютъра, за да промените паролата на даден компютър.)
Ще се появи екранът за настройване на BIOS. Ако екранът не се появи, рестартирайте компютъра и опитайте отново.

1. Натиснете клавиша или , за да изберете раздела Security, изберете Set Machine Password или Set User Password, след което натиснете клавиша Enter.

Ще се покаже екранът за въвеждане на парола.

1. Въведете паролата, след което натиснете клавиша Enter.

За да промените паролата, въведете текущата парола, а след това – нова парола. Паролата може да се състои от максимално 32 буквено-цифрени знака (включително интервали), като главните и малки букви имат значение.

1. Натиснете клавиша или , за да изберете Password when Power On, натиснете клавиша Enter, след което изберете Enabled.

1. Натиснете клавиша или , за да изберете раздела Exit, изберете Exit Setup, след което натиснете клавиша Enter.

1. В прозореца за потвърждение натиснете клавиша Enter.

Забележка

- Уверете се, че сте си записали паролата, и не я забравяйте.

- Ако забравите паролата, не можете да стартирате компютъра VAIO.

- Можете да възстановите паролата за потребители в екрана за настройване на BIOS, като въведете паролата за компютъра.

- Ако забравите паролата за компютъра, паролата трябва да се възстанови от оторизиран център за сервизни услуги/поддръжка на Sony. (Ще трябва да заплатите такса за възстановяване на паролата.)

Сродна тема
Премахване на паролата при включване
Създаване/промяна/премахване на паролата за Windows
Какво да правя, ако забравя паролата за включване, с която се включва компютъра VAIO?